“บช.น.” จัดชุดควบคุมฝูงชน 12 กองร้อย รับมือ “ม็อบเฟส” ชุมนุมฟังอภิปรายฯ หน้ารัฐสภาเย็นนี้
"บช.น." จัดชุดควบคุมฝูงชน 12 กองร้อย พร้อมจนท.ตวจสอบวัตถุระเบิด รถฉีดน้ำแรงดันสูง รับมือ “ม็อบเฟส” ชุมนุมฟังอภิปรายฯ หน้ารัฐสภาเย็นนี้
"บช.น." จัดชุดควบคุมฝูงชน 12 กองร้อย พร้อมจนท.ตวจสอบวัตถุระเบิด รถฉีดน้ำแรงดันสูง รับมือ “ม็อบเฟส” ชุมนุมฟังอภิปรายฯ หน้ารัฐสภาเย็นนี้
19 ก.พ. 2564

พล.ต.ต.สหรัฐ ศักดิ์ศิลปชัย ปฏิบัติราชการแทนผู้บัญชาการตำรวจนครบาล (บช.น.) ได้สั่งการให้จัดกำลังเจ้าหน้าที่ตำรวจชุดควบคุมฝูงชน จำนวน 12 กองร้อย เจ้าหน้าที่ชุดปฏิบัติการตรวจสอบวัตถุระเบิด (EOD) 1 ชุด และรถฉีดน้ำแรงดันสูง 6 คัน รถสำรองน้ำจำนวน 4 คัน พร้อมพลขับและเจ้าหน้าที่ประจำรถ เข้าดูแลความสงบเรียบร้อยบริเวณโดยรอบอาคารรัฐสภา เพื่อให้การปฏิบัติในการรักษาความปลอดภัย รักษาความสงบเรียบร้อย และจัดการจราจรการชุมนุมสาธารณะ ในวันที่ 19 กุมภาพันธ์ 2564 เป็นไปด้วยความเรียบร้อย
ทั้งนี้ สืบเนื่องจากกลุ่ม MOB FEST ประกาศจัดกิจกรรม #2 ตอน “7 ปี แห่งความล้มเหลว” ที่หน้าอาคารรัฐสภา ในวันนี้ เวลา 17.00 น. โดยเชิญชวนร่วมชมการไลฟ์สดถ่ายทอดการอภิปรายไม่ไว้วางใจจอขนาดใหญ่ สลับกับการอภิปราย 10 ประเด็นเร่งด่วนโดยประชาชน และไม่ต้องมีดนตรีแต่ใช้การตีหม้อ-ไห-กะละมังแทน